**Συζητούμε για την Βιώσιμη Ανάπτυξη**

Παρακολουθήσατε το video του ΟΗΕ Urgent Solutions for Urgent Times (https://www.youtube.com/watch?v=xVWHuJOmaEk&t=4s). Έχοντας υπ’ όψη σας και την κριτική που διατυπώθηκε κατά την υιοθέτηση της αειφορικής ανάπτυξης ως τον μεγάλο συμβιβασμό μεταξύ της περιβαλλοντικής προστασίας και της οικονομικής ανάπτυξης (προβληματική η οποία εκφράζεται και στο κείμενο που ακολουθεί), συζητήστε στην ομάδα σας και διατυπώστε την άποψη σας για την αναγκαιότητα ή όχι της αειφορικής (βιώσιμης) ανάπτυξης.

*Τα πρώτα κινήματα που μιλούσαν για αειφόρο ανάπτυξη εμφανίζονται στις αρχές της δεκαετίας του ‘70. Η δεκαετία αυτή αποτελεί περίοδο δυναμικής ανόδου του περιβαλλοντικού λόγου με επιστήμονες όπως η Ράσελ Κάρλσον, ο Ρενέ Ντιμόν και ο Ραλφ Νάντερ να θέτουν σοβαρούς προβληματισμούς και να αμφισβητούν το παραγωγικό μοντέλο που ήταν στη βάση του “όλο και περισσότερο”. Η ενεργειακή κρίση του 1973 (είχαμε τετραπλασιασμό των τιμών του πετρελαίου από τον ΟΠΕΚ) έδειξε πόσο εύθραυστο είναι το μοντέλο ανάπτυξης που ακολουθούνταν, φέρνοντας στην επιφάνεια κάτι που από το τέλος του Β’ παγκοσμίου πολέμου μέχρι εκείνη τη στιγμή κανένας δεν είχε δει: τα όρια του.*

*Από τη διάσκεψη του Ρίο (1992) μέχρι το Γιοχάνεσμπουργκ (2002) η αειφόρος ανάπτυξη άρχισε να μπαίνει όλο και περισσότερο στην ημερήσια διάταξη και να κατοχυρώνεται ως έννοια στη διεθνή κοινότητα.*

*Τις τελευταίες δεκαετίες η βιώσιμη ανάπτυξη αποτέλεσε ένα βασικό πρόταγμα στο σχεδιασμό πολιτικής σε τοπικό και εθνικό επίπεδο. Η έννοια στο πλαίσιο ενός προβληματισμού που είχε αναπτυχθεί σε κύκλους σχεδιαστών πολιτικής και οικολογικών οργανώσεων για τις αρνητικές επιδράσεις της ανάπτυξης στο περιβάλλον. Σε κάποιον βαθμό η ιδέα της βιώσιμης ανάπτυξης ήρθε ως μια απάντηση σε ριζοσπαστικές εκδοχές του περιβαλλοντικού κινήματος, οι οποίες ζητούσαν να τεθούν όρια στην ανάπτυξη και επιδίωκαν τη λήψη μέτρων που θα απαντούσαν δραστικά στην οικολογική υποβάθμιση*

*Αν και η έννοια της αειφόρου ανάπτυξης έγινε “μόδα” και πολλές εταιρίες στρατεύτηκαν στην ιδέα της -κάτι που μόνο αθώο δεν είναι- όπου στόχος τους είναι να προσελκύουν κόσμο που μέσα από αυτές θα αισθάνονται υπεύθυνοι καταναλωτικά πολίτες. Ιδιαίτερα χαρακτηριστικό είναι το παράδειγμα της Γαλλικής υπηρεσίας Novethic που έδειξε ότι πάνω από τις μισές εταιρίες εισηγμένες στο χρηματιστήριο είχαν τομείς για την προστασία του περιβάλλοντος, που όμως αναλώνονταν σε απονομή πλακετών, χωρίς συγκεκριμένες δεσμεύσεις, χωρίς μετρήσιμα αποτελέσματα για την προστασία του περιβάλλοντος.*